মহাকাব্য ‘রামায়ণ’-এর খলনায়ক রাবণকে বাল্মীকি পুরোপুরি কালো রংয়ে আঁকেননি। অজস্র গুণ ছিল লঙ্কাধিপতির। কিন্তু এমন কিছু দোষ তাঁর চরিত্রে বিদ্যমান ছিল, যা তাঁর পতনকে অবধারিত করে তোলে। কিন্তু রামচন্দ্রের হাতে তাঁর চূড়ান্ত পতনের আগে বেশ কয়েকবার সম্মুখীন হতে হয়েছে অভিশাপের। তাঁর কৃতকর্মের জন্যই বার বার তাঁকে বিভিন্ন ব্যক্তির কাছ থেকে অভিশাপ পেতে হয়েছে। এবং এই অভিশাপগুলিই সম্মিলিতভাবে রাবণের মতো মহাপরাক্রমশালীর পতনকে অনিবার্য করে তোলে।
কারা দিয়েছিলেন সেই সব অভিশাপ? আর কী ছিল রাবণের কৃতকর্ম?
• রাবণ একসময়ে বিশ্ববিজয়ের পরিকল্পনা করেন। দিগ্বিজয়ে বেরিয়ে তাঁর সঙ্গে রঘুবংশী রাজা অনর্ণয়ের সংঘর্য বাধে। অনর্ণয় রাবণের হাতে পরাজিত হন। যুদ্ধে প্রাণত্যাগ করার আগে তিনি রাবণকে অভিশাপ দেন যে, রাবণ এক সময়ে নির্বংশ হবেন।
• তাঁর পরমারাধ্য শিবের সঙ্গলাভের উদ্দেশ্যে রাবণ একবার কৈলাস যাত্রা করেন। কৈলাসে পৌঁছে তিনি শিবের রক্ষী নন্দীকে ব্যঙ্গ করতে শুরু করেন। আপাতদৃষ্টিতে নন্দীকে একটি সাধারণ ষণ্ড বলে মনে হলেও নন্দী আদপে তা ছিলেন না। ক্রুদ্ধ নন্দী রাবণকে অভিশাপ দেন।
আরও পড়ুন 
নারীচরিত্রের যে দিকগুলি সম্পর্কে সাবধান করে গিয়েছেন স্বয়ং রাবণ 
স্বয়ং রাবণ যে ৮টি কাজ করতে পারেননি 
রাবণ সম্পর্কে ১০টি বিস্ময়কর তথ্য, জানলে ধারণা বদলে যাবে
• একদা পুষ্পক বিমানে ভ্রমণকালে রাবণ বেদবতী নাম্নী এক পরমাসুন্দরী নারীকে বিষ্ণুর উপাসনায় রত থাকতে দেখেন। তাঁকে দেখে রাবণ কামার্ত হন এবং তাঁর কেশাকর্ষণ করে তাঁকে অপহরণের চেষ্টা করেন। এই নারী নিজেকে অগ্নিতে সমর্পণ করেন । মৃত্যুর আগে তিনি রাবণকে অভিশাপ দেন।
• দিগ্বিজয়ের কালেই স্বর্গে পৌঁছে রাবণ এক অপ্সরা রম্ভাকে দেখে মুগ্ধ হন। বাসনা চরিতার্থে তিনি রম্ভার উপরে বলপ্রয়োগে উদ্যত হন। রম্ভা রাবণের বৈমাত্রেয় ভাই কুবেরের পুত্র নলকুবেরের প্রণয়াসক্ত ছিলেন। সেই হিসেবে তিনি রাবণের পুত্রবধূসমা। সে কথা রাবণকে স্মরণ করিয়েদেন রম্ভা। ইতিমধ্যে নলকুবের সেখানে উপস্থিত হন এবং রাবণকে  অভিশাপ দেন।
• রাবণের নিজের ভগিনী শূর্পনখাও রাবণকে অভিশাপ দিয়েছিলেন। শূর্পনখার স্বামী বিদ্যুৎজিহ্ব ছিলেন রাজা কালকেয়র সেনাপতি। দিগ্বিজয়ে বেরিয়ে রাবণ কালকেয়কে আক্রমণ করেন। যুদ্ধে বিদ্যুৎজিহ্ব নিহত হন। ক্রুদ্ধ শূর্পনখা রাবণকে অভিশাপ দেন।
• মন্দোদরীর জ্যেষ্ঠা ভগিনী মায়ার স্বামী ছিলেন বৈজয়ন্তপুরের রাজা শম্ভর। রাবণ মায়ার প্রতি আসক্ত হন। এবং তিনি শম্ভরের অনুপস্থিতিতে মায়াকে কব্জা করার চেষ্টা করেন। শম্ভর সেখানে পৌঁছলে রাবণ তাঁকে হত্যা করেন এবং মায়াকে হরণে উদ্যত হন। মায়া আত্মঘাতী হন। তার আগে তিনি রাবণকে অভিশাপ দেন যে, লালসাই তাঁর পতনের কারণ হয়ে দাঁড়াবে।